Interessante tye in Suid Afrika - Joernaal Suid-Afrika
Deur: Snyman Rijkloff
‘Goedheid en guns sal my volg al die dae van my lewe en ek sal tuis wees in die huis van die Here.’
Ons Afrikaner Boere leef tans in baie interessante tye.
Voor hierdie generasie het die Engelse ons Boerevolk groot skade aangedoen maar die Here, ons God, het dit alles vir goed gebruik. Ons is gedwing om nie in die gemak van ons mooi Kaapse plase te bly nie, maar eerder die nuwe binneland te gaan verken. Alhoewel dit ‘n harde stryd was, het die Here ‘n plan met hierdie volk gehad, en deur die uitdagings te oorkom, het die Here aan ons meer goud en diamante gegee as wat meeste ander lande van kan droom.
Tog het die Here die groot trek gebruik om ons Boerevolk sterk te maak. Fisies sterk teen die elemente van vyand en natuur, maar ook sterk in karakter, met ‘n wil om te wen.
Sodoende het ons hierdie land opgebou tot waar hy vandag is. Nie omdat ons so slim en sterk is nie, maar omdat die Here se liefde en genade ‘n dekmantel oor sy kinders is.
Toe het gebeur wat oor en oor met die Israeliete gebeur het, (en wat destyds tot hulle ballingskap en ondergang gely het,) en ook vandag met baie Europese lande gebeur.
Ons rykdom het ons ingehaal.
In ons gemak en oorvloed het trots en hoogmoed sy plek kom in neem. Tot op so mate, dat ons as mense besluit het dat ons slimmer as die Woord van God is. Ons het besluit dat ons die Woord van God gaan interpreteer volgens wat vir ons gemaklik is, en wat geen mens sal laat aanstoot neem nie. Menseregte het vir ons belangriker geword as die Waarheid.
Ons mans weet nie meer hoe om mans te wees en te veg vir geregtigheid nie. (Ons weet nie een meer wat geregtigheid is nie, want so min van ons ken werklik die Ou Testament.) Ons vrouens wil gelyk met die mans wees, en ons kinders besluit dat ‘n Goddelike lewe nie vir hulle bedoel is nie en vergryp hulle na dwelms, drank en ‘n losbandige lewenstyl.
“Die God van Abraham, Isak, en Jakob sluimer of slaap nie. Die God van Israel, die Skepper van die Hemel en aarde, Hy die Alpha en Omega, hou ons steeds in sy hand vas.
In hierdie tyd waarin ons dan nou lewe, pluk ons die vrugte daarvan.
Ons leef in vrees in ons huise en in ons strate. Ons het nie vrede wanneer ons in kom, of wanneer ons uit gaan nie. Ons kinders, families en ou mense word op die plase en elders vermoor. Ons trou met vrouens, maar ander mans slaap met hulle. Ons besittings en ons huise word geroof en geplunder, en die vyand spreek aanhoudend vrees, haat, en dood oor ons uit. Ons stede is vuil en ons jong generasie is deurmekaar, en vlug uit die land uit.
Maar die Here ons God het ons nie gelos nie. Die God van Abraham, Isak, en Jakob sluimer of slaap nie. Die God van Israel, die Skepper van die Hemel en aarde, Hy, die Alpha en Omega, hou ons steeds in sy hand vas.
Al hierdie dinge wat ons as Afrikanervolk ervaar is ‘n waarskuwing. Dit is ‘n waarskuwing van wat kom, as ons aan gaan, soos ons aangaan.
Tevergeefs, Afrikaner kyk jy na Europa vir hulp. Hulle het hulle eie probleme wat net so lewensbedreigend is. Tevergeefs, Afrikaner kla jy by die regering en die owerhede oor jou lot. Die regering wat oor jou aangestel is, kan nie eens na hulle eie mense kyk nie. Wat laat jou dink hulle gaan jou help met beskerming teen plaasmoorde?
So, hoe dan is hierdie tye interessant?
Hierdie tye is interessant in die sin dat dit nou die tyd is om na die Here toe terug te keer. Om te besef wie ons God regtig is en te begin opstaan vir sy geregtigheid in ons lewens. Daardie lewe van geregtigheid en van Heiligheid vind jy net in die Woord.
Dit is nou die tyd dat ons Afrikaner mans, vrouens, en kinders op ons knieë gaan, ons sondes bely, en terug keer na die ware God toe.
Dit is nou die tyd dat ons Afrikaner mans op staan vir dit wat reg is, en nie meer bang is vir wat ander sê, of om polities korrek te wees nie. Dit is nou die tyd dat ons vrouens die belangrikheid besef van wat dit beteken om vir jou man te bid, en hom te ondersteun.
Dit is nou die tyd vir ons kinders om by ons mans en vrouens te sien, wat dit is om in geloof te werk, en te veg vir dit waarin ons glo.
Dit is nou die tyd vir ons wat in geregtigheid staan, om vas te staan en nie blind te wees vir die toestand van ons volk nie.
Dit is nou ons kans om ‘n verskil te maak. Maar ons moet dit onderleiding van die Heilige Gees doen. Uit ons eie uit, gaan ons nie vêr kom nie.
Kom ons bid vir ‘n rigter om ons uit die kloue van die vyand te red. Daardie rigter gaan nie noodwendig iemand wees van hoe ons dink ‘n rigter moet lyk nie. God het Gideon uit ‘n parskuip uit gaan haal. Maar ons moet Hom vra daarvoor.
Die Here wil ons red. Die Here wil nie dat een boer meer van ‘n plaasmoord dood gaan nie.
Hy het ons baie lief, en ons is steeds sy volk en sy kinders. Kom ons ondersoek ons harte en draai terug na sy goedheid en Heiligheid toe.
Dit gaan nie maklik wees nie, maar ons sal in die Here se wysheid, en in krag, die oorwinning behaal.
Die Here seën jou, en die Here is met jou.
Prys die naam van die Here.
Interesting times in South Africa | Journal South Africa - […] Lees in Afrikaans […]